title: 2012/465/ЕС: Решение на Комисията от 2 август 2012 година за адаптиране на корекционните коефициенти, които се прилагат от 1 август 2010 г. , 1 септември 2010 г. , 1 октомври 2010 г. , 1 ноември 2010 г. , 1 декември 2010 г. , 1 януари 2011 г. , 1 февруари 2011 г. , 1 март 2011 г. , 1 април 2011 г. , 1 май 2011 г. и 1 юни 2011 г. спрямо възнагражденията на длъжностните лица, временно наетите служители и договорно наетите служители на Европейския съюз на служба в трети държави

text:
               8.8.2012

               BG

               Официален вестник на Европейския съюз

               L 211/7

         РЕШЕНИЕ НА КОМИСИЯТА
   от 2 август 2012 година
   за адаптиране на корекционните коефициенти, които се прилагат от 1 август 2010 г., 1 септември 2010 г., 1 октомври 2010 г., 1 ноември 2010 г., 1 декември 2010 г., 1 януари 2011 г., 1 февруари 2011 г., 1 март 2011 г., 1 април 2011 г., 1 май 2011 г. и 1 юни 2011 г. спрямо възнагражденията на длъжностните лица, временно наетите служители и договорно наетите служители на Европейския съюз на служба в трети държави
   (2012/465/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 336 от него,
   като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом, ЕОВС) № 259/68 на Съвета (1), и по-специално член 13, втора алинея от приложение Х към него,
   като има предвид, че:

               (1)

               С Регламент (ЕС) № 964/2011 на Съвета (2) се определят, в изпълнение на член 13, първа алинея от приложение X към Правилника за длъжностните лица, корекционните коефициенти, приложими от 1 юли 2010 г. спрямо възнагражденията, изплащани във валутата на държавата по месторабота, на длъжностните лица, срочно наетите служители и договорно наетите служители на Европейския съюз на служба в трети държави.

               (2)

               Съгласно член 13, втора алинея от приложение X към Правилника някои от тези корекционни коефициенти следва да бъдат адаптирани считано от 1 август, 1 септември, 1 октомври, 1 ноември и 1 декември 2010 г. и 1 януари, 1 февруари, 1 март, 1 април, 1 май и 1 юни 2011 г., тъй като по статистически данни на Комисията промяната в жизнения стандарт, измервана според коригиращия коефициент и съответния валутен курс, възлиза за някои трети държави на над 5 % от последното им определяне,

         ПРИЕ НАСТОЯЩОТО РЕШЕНИЕ:
   Член 1
   Корекционните коефициенти, приложими спрямо възнагражденията на длъжностните лица, срочно наетите служители и договорно наетите служители на Европейския съюз на служба в трети държави, които се изплащат във валутата на държавата по месторабота, се адаптират за някои държави, посочени в приложението. В приложението се съдържат единадесет месечни таблици, в които са посочени съответните държави и последователните дати на прилагане за всяка от тях.
   Валутните курсове, използвани за изчисляването на тези възнаграждения, се определят в съответствие с правилата за прилагане на Финансовия регламент и съответстват на различните дати, посочени в първа алинея.
   Член 2
   Настоящото решение влиза в сила на първия ден от първия месец след датата на публикуването му в Официален вестник на Европейския съюз.

      Съставено в Брюксел на 2 август 2012 година.

            За Комисията, от името на председателя,
         Catherine ASHTON

            Заместник-председател

      (1)  ОВ L 56, 4.3.1968 г., стр. 1.

      (2)  ОВ L 253, 29.9.2011 г., стр. 1.

      ПРИЛОЖЕНИЕ

         АВГУСТ 2010 Г.

                  Място на работа

                  Икономически паритети за август 2010 г.

                  Валутен курс август 2010 г. (1)

                  Корекционни коефициенти за август 2010 г. (2)

                  Египет

                  4,398

                  7,40935

                  59,4

                  Еритрея

                  18,83

                  19,7388

                  95,4

         СЕПТЕМВРИ 2010 Г.

                  Място на работа

                  Икономически паритети за септември 2010 г.

                  Валутен курс септември 2010 г. (3)

                  Корекционни коефициенти за септември 2010 г. (4)

                  Еритрея

                  19,78

                  19,4388

                  101,8

                  Судан

                  2,827

                  3,15356

                  89,6

                  Венецуела

                  4,516

                  5,45421

                  82,8

                  Замбия

                  5 270

                  6 297,45

                  83,7

         ОКТОМВРИ 2010 Г.

                  Място на работа

                  Икономически паритети за октомври 2010 г.

                  Валутен курс октомври 2010 г. (5)

                  Корекционни коефициенти за октомври 2010 г. (6)

                  Египет

                  4,701

                  7,60410

                  61,8

                  Етиопия

                  16,15

                  22,2107

                  72,7

                  Хаити

                  50,97

                  55,0818

                  92,5

                  Парагвай

                  3 677

                  6 399,74

                  57,5

                  Суринам

                  2,305

                  3,75000

                  61,5

                  Източен Тимор

                  1,274

                  1,36110

                  93,6

         НОЕМВРИ 2010 Г.

                  Място на работа

                  Икономически паритети за ноември 2010 г.

                  Валутен курс ноември 2010 г. (7)

                  Корекционни коефициенти за ноември 2010 г. (8)

                  Еритрея

                  21,80

                  21,4143

                  101,8

                  Гана

                  1,359

                  2,00225

                  67,9

                  Гвинея (Конакри)

                  5 200

                  8 493,73

                  61,2

                  Венецуела

                  4,745

                  5,95110

                  79,7

                  Замбия

                  5 547

                  6 444,62

                  86,1

         ДЕКЕМВРИ 2010 Г.

                  Място на работа

                  Икономически паритети за декември 2010 г.

                  Валутен курс декември 2010 г. (9)

                  Корекционни коефициенти за декември 2010 г. (10)

                  Ангола

                  144,4

                  127,091

                  113,6

                  Египет

                  5,034

                  7,75680

                  64,9

                  Непал

                  79,72

                  98,9700

                  80,5

                  Сиера Леоне

                  5 458

                  5 730,45

                  95,2

                  Судан

                  3,010

                  3,33921

                  90,1

         ЯНУАРИ 2011 Г.

                  Място на работа

                  Икономически паритети за януари 2011 г.

                  Валутен курс януари 2011 г. (11)

                  Корекционни коефициенти за януари 2011 г. (12)

                  Еритрея

                  23,16

                  20,2338

                  114,5

                  Гана

                  1,427

                  1,87210

                  76,2

                  Пакистан

                  57,86

                  114,090

                  50,7

                  Судан

                  3,186

                  3,48053

                  91,5

                  Замбия

                  5 852

                  6 178,44

                  94,7

         ФЕВРУАРИ 2011 Г.

                  Място на работа

                  Икономически паритети за февруари 2011 г.

                  Валутен курс февруари 2011 г. (13)

                  Корекционни коефициенти за февруари 2011 г. (14)

                  Армения

                  397,0

                  497,460

                  79,8

                  Етиопия

                  17,59

                  22,7406

                  77,4

                  Гана

                  1,564

                  1,99590

                  78,4

                  Гвинея (Конакри)

                  5 487

                  8 205,25

                  66,9

                  Косово

                  0,6410

                  1,00000

                  64,1

                  Малави

                  179,1

                  205,194

                  87,3

                  Мозамбик

                  31,72

                  43,9700

                  72,1

                  Узбекистан

                  1 151

                  2 263,30

                  50,9

                  Сърбия

                  74,80

                  104,558

                  71,5

                  Суринам

                  2,454

                  4,59285

                  53,4

                  Таджикистан

                  4,004

                  6,03651

                  66,3

                  Венецуела

                  4,984

                  5,88797

                  84,6

         МАРТ 2011 Г.

                  Място на работа

                  Икономически паритети за март 2011 г.

                  Валутен курс март 2011 г. (15)

                  Корекционни коефициенти за март 2011 г. (16)

                  Саудитска Арабия

                  3,427

                  5,09730

                  67,2

                  Беларус

                  2 793

                  4 099,94

                  68,1

                  Хаити

                  47,71

                  55,5912

                  85,8

                  Либерия

                  1,398 USD

                  1,37620 USD

                  101,6

                  Демократична република Конго (Киншаса)

                  1,898 USD

                  1,37620 USD

                  137,9

                  Източен Тимор

                  1,361 USD

                  1,37620 USD

                  98,9

         АПРИЛ 2011 Г.

                  Място на работа

                  Икономически паритети за април 2011 г.

                  Валутен курс април 2011 г. (17)

                  Корекционни коефициенти за април 2011 г. (18)

                  Азербайджан

                  1,151

                  1,11762

                  103,0

                  Барбадос

                  3,130

                  2,83209

                  110,5

                  Русия

                  43,08

                  40,2462

                  107,0

                  Суринам

                  2,609

                  4,57925

                  57,0

                  Украйна

                  8,031

                  11,2355

                  71,5

                  Виетнам

                  14 537

                  29 444,6

                  49,4

         МАЙ 2011 Г.

                  Място на работа

                  Икономически паритети за май 2011 г.

                  Валутен курс май 2011 г. (19)

                  Корекционни коефициенти за май 2011 г. (20)

                  Аржентина

                  3,496

                  6,03921

                  57,9

                  Беларус

                  2 955

                  4 444,18

                  66,5

                  Етиопия

                  18,75

                  24,6099

                  76,2

                  Кения

                  87,48

                  122,669

                  71,3

         ЮНИ 2011 Г.

                  Място на работа

                  Икономически паритети за юни 2011 г.

                  Валутен курс юни 2011 г. (21)

                  Корекционни коефициенти за юни 2011 г. (22)

                  Гана

                  1,664

                  2,14365

                  77,6

                  Гвинея (Конакри)

                  5 787

                  9 426,41

                  61,4

                  Лаос

                  9 103

                  11 273,5

                  80,7

                  Никарагуа

                  17,64

                  31,8675

                  55,4

                  Узбекистан

                  1 212

                  2 428,78

                  49,9

                  Сърбия

                  78,61

                  97,3302

                  80,8

                  Судан

                  3,359

                  4,00271

                  83,9

                  Тайланд

                  34,07

                  43,2870

                  78,7

                  Венецуела

                  5,380

                  6,12932

                  87,8

                  Йемен

                  213,9

                  305,135

                  70,1

         (1)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (2)  Брюксел = 100.

         (3)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (4)  Брюксел = 100.

         (5)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (6)  Брюксел = 100.

         (7)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (8)  Брюксел = 100.

         (9)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (10)  Брюксел = 100.

         (11)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (12)  Брюксел = 100.

         (13)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (14)  Брюксел = 100.

         (15)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (16)  Брюксел = 100.

         (17)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (18)  Брюксел = 100.

         (19)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (20)  Брюксел = 100.

         (21)  1 EURO = x единици национална валута с изключение на USD за: Куба, Ел Салвадор, Еквадор, Либерия, Панама, ДР Конго, Източен Тимор.

         (22)  Брюксел = 100.


title: 2012/367/ЕС: Решение на Европейската централна банка от 19 юни 2012 година за изменение на Решение ЕЦБ/2007/5 за определяне на правилата за възлагане на обществени поръчки (ЕЦБ/2012/10)

text:
               10.7.2012

               BG

               Официален вестник на Европейския съюз

               L 178/14

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 19 юни 2012 година
   за изменение на Решение ЕЦБ/2007/5 за определяне на правилата за възлагане на обществени поръчки
   (ЕЦБ/2012/10)
   (2012/367/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 11.6 от него,
   като взе предвид Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (1), и по-специално член 19 от него,
   като има предвид, че:

               (1)

               Праговете за процедурите за възлагане на обществени поръчки, установени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (2), са изменени с Регламент (ЕС) № 1251/2011 на Комисията от 30 ноември 2011 г. за изменение на директиви 2004/17/ЕО, 2004/18/ЕО и 2009/81/ЕО на Европейския парламент и на Съвета по отношение на прилаганите от тях прагове за процедурите за възлагане на обществени поръчки (3).

               (2)

               Европейската централна банка (ЕЦБ) възнамерява да прилага същите прагове за своите процедури за възлагане на обществени поръчки, независимо че Директива 2004/18/ЕО не се прилага спрямо нея.

               (3)

               Решение ЕЦБ/2007/5 от 3 юли 2007 г. за определяне на правилата за възлагане на обществени поръчки (4) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Член 4, параграф 3 от Решение ЕЦБ/2007/5 се заменя със следното:

      „3.   Прилагат се следните прагови стойности:

                  а)

                  200 000 EUR за поръчки за доставки и услуги;

                  б)

                  5 000 000 EUR за поръчки за строителство.“

   Член 2
   Влизане в сила
   1.   Настоящото решение влиза в сила на 1 септември 2012 г.
   2.   Процедурите за възлагане на обществени поръчки, започнати преди влизането в сила на настоящото решение, се завършват в съответствие с разпоредбите на Решение ЕЦБ/2007/5, които са в сила към датата, когато е започнала процедурата за възлагане на обществена поръчка. За целите на настоящата разпоредба дадена процедура за възлагане на обществена поръчка се счита, че започва на датата, на която известието за обществена поръчка е изпратено на Официален вестник на Европейския съюз, или в случаите, когато не се изисква такова известие, на датата, на която ЕЦБ е поканила един или няколко снабдители да представят оферта.

      Съставено във Франкфурт на Майн на 19 юни 2012 година.

            Председател на ЕЦБ

         Mario DRAGHI

      (1)  ОВ L 80, 18.3.2004 г., стр. 33.

      (2)  ОВ L 134, 30.4.2004 г., стр. 114.

      (3)  ОВ L 319, 2.12.2011 г., стр. 43.

      (4)  ОВ L 184, 14.7.2007 г., стр. 34.


title: Решение на Съвета от 24 март 1986 година относно приемане от името на Общността на приложение Е 2 към Международната конвенция за опростяване и хармонизиране на митническите процедури

text:
                  02/ 2

                  BG

                  Официален вестник на Европейския съюз

                  254

            31986D0103

                  L 088/42

                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
         от 24 март 1986 година
         относно приемане от името на Общността на приложение Е 2 към Международната конвенция за опростяване и хармонизиране на митническите процедури
         (86/103/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване а Европейската икономическа общност,
         като взе предвид предложението на Комисията,
         като има предвид, че с Решение 75/199/ЕИО (1) Общността сключи Международна конвенция за опростяване и хармонизиране на митническите процедури;
         като има предвид, че приложение Е 2 относно преработка на стоки за употреба може да бъде прието от Общността;
         като има предвид, че приемането следва да бъде все пак придружено с известни резерви, отчитащи специфичните изисквания на митническия съюз и достигната понастоящем степен на хармонизиране на митническото законодателство,
         РЕШИ:

            Член 1
            Приложение Е 2 относно преработка на стоки за употреба към Международната конвенция за опростяване и хармонизиране на митническите процедури се приема от името на Общността, като подлежи на резерви от общ характер и резерви по отношение на Препоръчителна практика 7.
            Текстът на приложението, заедно с резервите, е част от настоящото решение.

            Член 2
            Председателят на Съвета е оправомощен да посочи лице, упълномощено да нотифицира Генералния секретар на Съвета за митническо сътрудничество за приемането от Общността, предмет на резервите, посочени в член 1, на приложението, посочено в този член (2).

            Съставено в Брюксел на 24 март 1986 година.

                  За Съвета

                  Председател

               G. BRAKS

            (1)  ОВ L 100, 21.4.1975 г., стр. 1.

            (2)  Датата на влизане в сила на приложение E 2 ще бъде публикувана в Официален вестник на Европейските общности от Генералния секретариат на Съвета.

            Резерви, въведени от Общността по отношение на приложение Е 2 към Международната конвенция за опростяване и хармонизиране н а митническите процедури

                        1.

                        Резерва от общ характер (резерва от общ характер)

               „Законодателството на Общността обхваща само част от разпоредбите от настоящото приложение. В областите, необхванати от законодателството на общността, държавите-членки въвеждат техни собствени резерви, ако е необходимо.“

                        2.

                        Препоръчителна практика 7

               „При нормални обстоятелства Общността прилага разпоредбите на настоящата Препоръчителна практика. Но разрешение се дава само където поставянето на стоки под разпоредбите не може да предизвика изопачаване на резултатите от първоначалните правила или ограничения по отношение на количество, приложими за вносни стоки.“

            ПРИЛОЖЕНИЕ Е 2
            ОТНОСНО ПРЕРАБОТКАТА НА СТОКИ ЗА УПОТРЕБА
            ВЪВЕДЕНИЕ
            В общия случай митата и таксите за стоки за употреба, подлежащи на облагане, са добре пригодени към тарифната политика на заинтересованата страна. Но в определени случаи нивото на митата и таксите при внос на стоки подлежащите на облагане е такова, че всяко производство, преработка или оработване на стоките след освобождаване от митницата за употреба би направило цялата търговска операция непечеливша и в резултат — загуба за страната, поради преместване на такива икономически дейности в друга страна.
            От друга страна тези икономически дейности трябва да бъдат поощрявани, като се позволи определени стоки да бъдат преработвани под митнически контрол, преди да бъдат взети за употреба.
            Целта на митническата процедура за преработка на стоки за употреба е да се предвиди възможността, където е в национален икономически интерес, преработката на определени вносни стоки под митнически контрол до такава степен, че величината на вносните мита и такси, приложими към така получените продукти, да е по-ниска от тази, която би била прилагана към вносните стоки.
            ОПРЕДЕЛЕНИЯ
            За целите на настоящото приложение:

                        a)

                        терминът „преработка на стоки за употреба“ означава митническа процедура, при която вносни стоки могат да бъдат произвеждани, преработвани или обработвани преди освобождаване от митницата за употреба и под митнически контрол до такава степен, че величината на вносните мита и такси, приложими към така получените продукти, е по-ниска от тази, която би била прилагана към вносните стоки;

                        б)

                        терминът „освобождаване за употреба“ е митническа процедура, която предвижда внасяните стоки да могат да останат постоянно на митническата територия. Тази процедура предполага плащането на дължимите вносни мита и такси и изпълнението на всички необходими митнически формалности;

                        в)

                        терминът „вносни мита и такси“ означава митнически сборове и всички други мита, такси, задължения или други налози, които се събират или са във връзка с вноса на стоки, но без да се включват задължения и налози, които са ограничени до размер на приблизителните разходи за предоставените услуги;

                        г)

                        терминът „декларация за стоки“ означава официален отчет, направен във форма, установена от митниците, с който заинтересованото лице посочва митническата процедура, която да се приложи спрямо стоките, и представя данни, които митниците изискват да бъдат декларирани за прилагането на тази процедура;

                        д)

                        терминът „митнически контрол“ означава мерки, прилагани, за да се осигури спазването на законови, подзаконови и административни разпоредби, за чието прилагане са отговорни митниците;

                        е)

                        терминът „гаранция“ е този, който осигурява митниците да се уверят, че задълженията към тях ще бъдат изпълнени. Гаранция се описва като „обща“, когато осигурява, че задълженията, произтичащи от няколко операции, ще бъдат изпълнени;

                        ж)

                        терминът „лице“ означава както физически, така и юридически лица, освен, ако в контекста не се изисква друго.

                  ПРИНЦИПИ
            1.   Стандарт
            Преработката на стоки за употреба се урежда от разпоредбите на настоящото приложение 2.
            2.   Стандарт
            Националното законодателство определя условията, които трябва да бъдат изпълнени и митническите формалности, които трябва да се осъществят при преработка на стоки за употреба.

               Пояснения

                        1.

                        Даването на одобрение за преработка на стоки за употреба може да се подчини на условието, че предлаганите операции по преработка да се считат от компетентните органи като изгодни за националната икономика.

                        2.

                        Правото да се преработват стоки за употреба може да бъде запазено за лица, установени на територията на митниците, и чиито действия отговарят на изискванията на митническите органи.

                        3.

                        Митническите органи обикновено дават одобрение операциите по преработването да се изпълняват на дадено място (например помещения на вносителя) и от определени лица.

                        4.

                        Митническите органи могат да установят стандарт за ставки за печалба за операциите, включени в преработката на стоки за употреба.

                  3.   Стандарт
            Разрешаването на процедура за преработката на стоки за употреба се подчинява на условието митническите органи да могат да се уверят, че продуктите в резултат на преработката са били получени от внесените стоки.
            4.   Стандарт
            Разрешаването на процедура за преработката на стоки за употреба се подчинява на условието, че оригиналната държава на стоките не може да бъде икономически обезщетена след преработката.
            ОБХВАТ
            5.   Стандарт
            Преработката на стоки за употреба се позволява по отношение на определени категории стоки, претърпели одобрени операции по преработка.

               Пояснение

            Одобрението може да бъде ограничено до операции по преработка, в резултат на които се получават продукти, които могат да се класират в определени тарифни позиции.
            6.   Стандарт
            Преработката на стоки за употреба не трябва да се ограничава до стоки, директно внесени от чужбина, но трябва също да бъде разрешено по отношение на стоки, предмет на митническия транзит или които излизат от митническите складове или от свободната зона.
            7.   Препоръчителна практика
            Не трябва да се отказва преработката на стоки за употреба само на базата на страна на произход на стоките или страната, от която се изпраща.
            8.   Стандарт
            Правото да се преработват стоки за употреба не трябва да се ограничава до собственика на внесените стоки.
            9.   Препоръчителна практика
            На лица, които изпълняват в големи мащаби и непрекъснато преработка на същия вид стоки за употреба, следва да се даде генерално упълномощаване, обхващащо такива операции.
            ДЕКЛАРАЦИЯ ЗА ПРЕРАБОТКА НА СТОКИ ЗА УПОТРЕБА
            10.   Стандарт
            Националното законодателство определя условията, при които се подава декларацията пред компетентните митнически служби за преработката на стоки за употреба, и при какви условия трябва да се произведат стоките.

               Пояснение

            Декларацията за стоки обикновено се подава преди стоките да бъдат преработени за употреба, но в случаи, при които включените операции са сравнително прости, може да се даде одобрение за провеждане на преработката преди подаване на декларацията за стоките.
            ГАРАНЦИЯ
            11.   Стандарт
            Формата, под която трябва да се предвиди гаранция, ако има такава, по отношение на преработката на стоки за употреба, трябва да се установи в националното законодателство или да се определи от митническите органи в съответствие с националното законодателство.
            12.   Препоръчителна практика
            Изборът между различни приемливи форми за гаранция трябва да се остави на заинтересованото лице.
            13.   Стандарт
            Митническите органи, в съответствие с националното законодателство, определят размера на гаранцията, която да се предвиди по отношение на преработката на стоки за употреба.
            14.   Препоръчителна практика
            Размерът на всяка гаранция трябва да се установи, колкото е възможно по-нисък, като се вземат предвид вносните мита и потенциалните такси, които се събират.

               Пояснение

            Настоящата Препоръчителна практика не изключва размерът на гаранция да бъде определен на базата на единична ставка, където стоките попадат в широк обхват от тарифни позиции.
            15.   Стандарт
            Когато трябва да се предвиди гаранция, за да се осигури, че задълженията, произтичащи от няколко операции по процедурата за преработката на стоки за употреба ще бъдат изпълнени, митническите органи приемат обща гаранция.
            16.   Препоръчителна практика
            Митническите органи не трябва да настояват на изискването за гаранция, когато са уверени, че плащането на всякакви дължими суми може да бъде осигурено с други средства.
            ПРИКЛЮЧВАНЕ НА ПРЕРАБОТКАТА НА СТОКИ ЗА УПОТРЕБА
            17.   Стандарт
            Преработката на стоки за употреба се приключва, когато продуктите в резултат на преработката се освободят от митницата за употреба.
            18.   Стандарт
            Националното законодателство определя момента във времето, който да се вземе предвид за целите на определяне на стойността и количеството на декларираните стоки за употреба и също ставките на вносните мита и такси, приложими към тях.
            19.   Препоръчителна практика
            Когато е оправдано от обстоятелствата и при поискване от заинтересованото лице, митническите органи одобряват приключване на процедурата, когато продуктите, получени от преработката или изработката се изнесат, складират в склада на митниците или вкарат в свободна зона.
            20.   Стандарт
            Всякакъв отпадък или скраб, в резултат от преработката на стоки за употреба, подлежат на вносни мита и такси, които биха се приложили за такъв отпадък или скраб, внасяни в тази държава, ако се освобождават от митница за употреба.

               Пояснение

            За такъв отпадък или скраб може да се даде одобрение да бъде интерпретиран търговски, че е без стойност под митнически контрол или да бъдат реекспортирани.
            21.   Стандарт
            Стоки, предназначени за преработката за употреба, или продукти, получени в резултат на това, които са унищожени или непоправимо загубени при злополука или форсмажорни обстоятелства, преди те да са освободени от митницата за употреба, не подлежат на вносни мита и такси, при условие че такова унищожение или загуба е надлежно установено, както се изисква от митническите органи. Всякакъв отпадък или скраб, останали след унищожаването, подлежат на вносни мита и такси, които биха се приложили за такъв отпадък или скраб внасяни в тази държава., ако се освобождават от митницата за използване в страната.
            ОСВОБОЖДАВАНЕ ОТ ГАРАНЦИЯ
            22.   Стандарт
            Всяка предоставена гаранция трябва да бъде освободена, колкото е възможно по-скоро, след приключване преработката на стоки за употреба.
            ИНФОРМАЦИЯ ОТНОСНО ПРЕРАБОТКАТА НА СТОКИ ЗА УПОТРЕБА
            23.   Стандарт
            Митническите органи осигуряват съответната информация относно преработката на стоки за употреба да е лесно достъпна за всяко заинтересовано лице.


title: Решение (ЕС) 2015/946 на Съвета от 15 юни 2015 година за назначаване на заместник-член от Германия в Комитета на регионите

text:
               19.6.2015

               BG

               Официален вестник на Европейския съюз

               L 154/13

         РЕШЕНИЕ (ЕС) 2015/946 НА СЪВЕТА
   от 15 юни 2015 година
   за назначаване на заместник-член от Германия в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 26 януари и на 5 февруари 2015 г. Съветът прие решения (ЕС) 2015/116 (1) и (ЕС) 2015/190 (2) за назначаване на членове и заместник-членове на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Clemens LINDEMANN на 30 юни 2015 г. се освобождава едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2020 г.:

               —

               г-н Bernd LANGE, Landrat des Landkreises Görlitz.

         Член 2
   Настоящото решение влиза в сила в деня на приемането му.
   То поражда действие на 1 юли 2015 г.

      Съставено в Люксембург на 15 юни 2015 година.

            За Съвета

            Председател

         K. GERHARDS

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.


title: 2008/146/ЕО: Решение на Съвета от 28 януари 2008 година за сключване от името на Европейската общност на Споразумение между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген

text:
               27.2.2008

               BG

               Официален вестник на Европейския съюз

               L 53/1

      РЕШЕНИЕ НА СЪВЕТА

   от 28 януари 2008 година
   за сключване от името на Европейската общност на Споразумение между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген
   (2008/146/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, член 63, първа алинея, точка 3 и членове 66 и 95 във връзка с член 300, параграф 2, първа алинея, второ изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               След упълномощаването на Комисията, предоставено на 17 юни 2002 г., завършиха преговорите с швейцарските органи по отношение на асоциирането на Швейцария към въвеждането, прилагането и развитието на достиженията на правото от Шенген.

               (2)

               В съответствие с Решение 2004/860/ЕО на Съвета от 25 октомври 2004 г. (2) Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген, подлежащо на сключване на по-късна дата, бе подписано от името на Европейската общност на 26 октомври 2004 г.

               (3)

               Споразумението следва да бъде одобрено.

               (4)

               Доколкото се касае за развитието на достиженията на правото от Шенген, които попадат в обхвата на Договора за създаване на Европейската общност, разпоредбите на Решение 1999/437/ЕО на Съвета от 17 май 1999 г. относно определени условия по прилагането на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (3) се прилагат mutatis mutandis към отношенията с Швейцария.

               (5)

               Настоящото решение не засяга позицията на Обединеното кралство съгласно Протокола за включване на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, и съгласно Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (4).

               (6)

               Настоящото решение не засяга позицията на Ирландия съгласно Протокола за включване на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, и съгласно Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (5).

               (7)

               Настоящото решение не засяга позицията на Дания съгласно Протокола относно позицията на Дания, приложен към Договора за Европейския съюз и Договора за създаване на Европейската общност,

         РЕШИ:
   Член 1
   Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген и свързаните с него документи, които се състоят от заключителния акт, Споразумението под формата на размяна на писма относно комитетите, които подпомагат Комисията при упражняването на нейните изпълнителни правомощия, и Съвместната декларация относно съвместните заседания на смесените комитети, се одобряват от името на Европейската общност.
   Текстовете на споразумението, заключителния акт, размяната на писма и съвместната декларация са приложени към настоящото решение (6).
   Член 2
   Настоящото решение се прилага в областите, обхванати от разпоредбите, изброени в приложения A и Б към споразумението, и към тяхното развитие, доколкото тези разпоредби имат или в съответствие с Решение 1999/436/ЕО (7) е определено да имат правно основание в рамките на Договора за създаване на Европейската общност.
   Член 3
   Разпоредбите на членове 1—4 от Решение 1999/437/ЕО на Съвета се прилагат по същия начин за асоциирането на Швейцария към въвеждането, прилагането и развитието на достиженията на правото от Шенген, които попадат в обхвата на Договора за създаване на Европейската общност.
   Член 4
   Председателят на Съвета е оправомощен да посочи лицето, упълномощено да депозира от името на Европейската общност предвидения в член 14 от споразумението инструмент за одобрение, за да се изрази съгласието на Общността за обвързване.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 28 януари 2008 година.

            За Съвета

            Председател

         D. RUPEL

      (1)  Становище от 13 октомври 2005 г. (все още непубликувано в Официален вестник).

      (2)  ОВ L 370, 17.12.2004 г., стр. 78.

      (3)  ОВ L 176, 10.7.1999 г., стр. 31.

      (4)  ОВ L 131, 1.6.2000 г., стр. 43.

      (5)  ОВ L 64, 7.3.2002 г., стр. 20.

      (6)  Вж. стр. 52 от настоящия брой на Официален вестник.

      (7)  ОВ L 176, 10.7.1999 г., стр. 17.


title: Решение на Съвета от 19 декември 1995 година относно одобряването от Европейската общност на Конвенцията за търговията със зърно и Конвенцията за продоволствената помощ, които съставляват Международното споразумение за зърното от 1995 година

text:
Важна правна забележка

|

31996D0088

Официален вестник n° L 021 , 27/01/1996 стр. 0047 - 0048

		19951219Решение на Съветаот 19 декември 1995 годинаотносно одобряването от Европейската общност на Конвенцията за търговията със зърно и Конвенцията за продоволствената помощ, които съставляват Международното споразумение за зърното от 1995 година(96/88/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 113 и 130ш от него, във връзка с член 228, параграф 2, първото изречение и параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че Конвенцията за търговията със зърно и Конвенцията за продоволствената помощ, които заедно съставляват Международното споразумение за зърното от 1995 г., бяха предмет на преговори за заменяне на Международното споразумение за пшеницата от 1949 г.; като има предвид, че първоначално новото споразумение беше отворено до 30 юни 1995 г. за подписване и депозиране на инструменти за ратификация, приемане или одобряване; като има предвид, че споразумението влезе в сила от 1 юли 1995 г. с решение от срещата на Междуправителствената конференция, състояла се на 6 юли 1995 г. в Лондон; като има предвид, че по това време крайният срок за депозирането на гореупоменатите инструменти беше удължен до 30 юни 1996 г.;като има предвид, че на 30 юни 1995 г., след Решение на Съвета от 29 юни 1995 г. [3], Общността, при условие че подлежат на последваща ратификация, подписа двете конвенции, които съставляват упоменатото споразумение, и депозира декларация за временно прилагане; като има предвид, че тези конвенции следва понастоящем да бъдат одобрени;като има предвид, в съответствие с член 130ф от Договора политиката на Общността в областта на сътрудничеството за развитие следва да заздрави устойчивото икономическо и социално развитие на развиващите се страни, тяхното гладко и постепенно интегриране в световната икономика и кампанията срещу бедността в тези страни;като има предвид, че по отношение на продоволствената помощ прилагането на Международното споразумение за зърното от 1995 г. предполага до известна степен действия както от страна на Общността, така и от страна на държавите-членки;като има предвид, че всички държави-членки са изразили намерението си да станат договарящи се страни по Конвенцията за продоволствената помощ,РЕШИ:Член 1Конвенцията за търговията със зърно и Конвенцията за продоволствената помощ, които заедно съставляват Международното споразумение за зърното от 1995 г., с настоящото се одобряват от името на Европейската общност.Текстовете на конвенциите са приложени към настоящото решение.Член 2Председателят на Съвета с настоящото е упълномощен да посочи лицето, оправомощено да депозира инструментите за одобряване на двете конвенции.Член 3При депозиране на инструментите за одобряване на Конвенцията за търговията със зърно Европейската общност ще депозира следната декларация:"Република Австрия, Република Финландия и Кралство Швеция, станали държави-членки на Европейската общност на 1 януари 1995 г., няма да бъдат повече индивидуални членове на тази конвенция, а ще бъдат обхванати от членството на Общността по нея. Европейската общност съответно поема ангажимент да упражнява правата и да изпълнява задълженията, предвидени в посочената конвенция за тези три държави."Член 4Настоящото решение се публикува в Официален вестник на Европейските общности.Съставено в Брюксел на 19 декември 1995 година.За СъветаПредседателL. Atienza Serna[1] ОВ С 191, 25.7.1995 г., стр. 4.[2] ОВ С 287, 30.10.1995 г.[3] ОВ С 204, 9.8.1995 г., стр. 1.--------------------------------------------------


title: Решение на Съвета от 28 септември 2000 година за създаване на процедура за изменение на член 40, параграфи 4 и 5, член 41, параграф 7 и член 65, параграф 2 от Конвенцията за прилагане на Споразумението от Шенген от 14 юни 1985 година за постепенното премахване на контрола по общите граници

text:
Важна правна забележка

|

32000D0586

Официален вестник n° L 248 , 03/10/2000 стр. 0001 - 0002 специално чешко издание глава 19 том 04 стр. 3  - 4 специално испанско издание глава 19 том 04 стр. 3  - 4 специално унгарско издание глава 19 том 04 стр. 3  - 4 специално литвийско издание глава 19 том 04 стр. 3  - 4 LV.ES глава 19 том 04 стр. 3  - 4 MT.ES глава 19 том 04 стр. 3  - 4 PL.ES глава 19 том 04 стр. 3  - 4 SK.ES глава 19 том 04 стр. 3  - 4 специално словенско издание глава 19 том 04 стр. 3  - 4

		20000928Решение на Съветаот 28 септември 2000 годиназа създаване на процедура за изменение на член 40, параграфи 4 и 5, член 41, параграф 7 и член 65, параграф 2 от Конвенцията за прилагане на Споразумението от Шенген от 14 юни 1985 година за постепенното премахване на контрола по общите граници(2000/586/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 31, буква б) и членове 32 и 34 от него,като взе предвид инициативата на Великото херцогство Люксембург [1],като взе предвид становището на Европейския парламент [2],като има предвид, че:(1) На 24 юни 1997 г. правителствата на Кралство Белгия, Кралство Дания, Федерална република Германия, Република Гърция, Кралство Испания, Френската република, Италианската република, Великото херцогство Люксембург, Кралство Нидерландия, Република Австрия, Португалската република, Република Финландия и Кралство Швеция се договориха относно протокол за изменение на членове 40, 41 и 65 от Конвенцията за прилагане на Споразумението от Шенген от 14 юни 1985 г., подписана в Шенген на 19 юни 1990 г. (наричан по-долу "Протокола"), като предвидиха опростена процедура за изменение на позоваванията на понятията "длъжностни лица", "органи" и "компетентни министерства" в тези членове.(2) Към 1 май 1999 г., датата на влизане в сила на Договора от Амстердам, който предвижда, inter alia, интегрирането на достиженията на правото от Шенген в рамките на Европейския съюз, протоколът още не беше влязъл в сила.(3) Протоколът не се включва в достиженията на правото от Шенген, които са интегрирани към Европейския съюз.(4) След интегрирането на достиженията на правото от Шенген в рамката на Европейския съюз държавите-членки не могат повече да изменят Конвенцията, подписана в Шенген на 19 юни 1990 г., за прилагане на Споразумението от Шенген от 14 юни 1985 г. за постепенното премахване на контрола по общите граници (наричана по-долу "Конвенция от Шенген").(5) След интегрирането на достиженията на правото от Шенген в рамката на Европейския съюз продължава да съществува нужда от опростена процедура за изменение на позоваванията на понятията "длъжностни лица", "органи" и "компетентни министерства", чрез която Съветът би позволил на всяка държава-членка да изменя понятията за нейните "длъжностни лица", "органи" и "компетентни министерства" съгласно разпоредбите от член 40, параграфи 4 и 5, член 41, параграф 7 и член 65, параграф 2 от Конвенцията от Шенген (допълнена с разпоредбите на споразуменията за присъединяване към Конвенцията от Шенген), ако поради вътрешни промени и преустройства съществуващите позовавания вече са неточни, без да се изисква измененията в позоваванията да се приемат официално от Съвета.(6) Всяко изменение на горепосочените разпоредби, което не произтича просто от вътрешни промени или преустройства, а предполага разширяване на правомощията, предвидени в разпоредбите на членове 40 и 41, към други "длъжностни лица" и "органи", следва да се приема в съответствие със съответните разпоредби на Договора.(7) Обединеното кралство ще вземе участие в настоящото решение в съответствие с член 8, параграф 2 от Решение 2000/365/ЕО на Съвета от 29 май 2000 г. относно молбата на Обединеното кралство да прилага определени разпоредби от достиженията на правото от Шенген [3], доколкото настоящото решение се отнася до разпоредбите на достиженията на правото от Шенген, които са изброени в посоченото решение.(8) Настоящото решение доразвива разпоредбите, за които е позволено по-тясно сътрудничество по силата на протокола, приложен към Договора за Европейския съюз и Договора за създаване на Европейската общност, които интегрират достиженията на правото от Шенген в рамката на Европейския съюз, и които спадат към някоя от областите, които са предмет на член 1 от Решение 1999/437/ЕО на Съвета от 17 май 1999 г. относно определени мерки за прилагането на Споразумението, сключено между Съвета на Европейския съюз и Република Исландия и Кралство Норвегия, отнасящо се до обвързването на тези две държави с изпълнението, прилагането и по-нататъшното развитие на достиженията на правото от Шенген [4],РЕШИ:Член 11. Всяка държава-членка може да изменя позоваванията на понятията за "длъжностни лица", "органи" и "компетентни министерства" съгласно разпоредбите от член 40, параграфи 4 и 5, член 41, параграф 7 и член 65, параграф 2 от Конвенцията от Шенген по отношение на своите длъжностни лица, органи или компетентни министерства, когато в резултат на вътрешни промени или преустройства съществуващите позовавания са станали неточни.2. Всяко изменение, направено съгласно параграф 1, се нотифицира от съответната държава-членка до генералния секретариат на Съвета, който разпространява нотификацията до всички членки на Съвета.3. Съветът гарантира публикуването на всяко такова изменение в Официален вестник.4. Изменението влиза в сила в деня след публикуването му в Официален вестник.Член 2Процедурата, постановена в член 1, се прилага и за измененията, които вече са били направени съгласно член 1.Член 3Настоящото решение влиза в сила в деня след публикуването му в Официален вестник.Съставено в Брюксел на 28 септември 2000 година.За СъветаПредседателD. Vaillant[1] ОВ C 131, 12.5.2000 г., стр. 7.[2] Становище от 14 юни 2000 г. (все още непубликувано в Официален вестник).[3] ОВ L 131, 1.6.2000 г., стр. 43.[4] ОВ L 176, 10.7.1999 г., стр. 31.--------------------------------------------------


title: 2010/676/ЕС: Решение на Съвета от 8 ноември 2010 година относно подписването, от името на Съюза, на Споразумение под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство

text:
               10.11.2010

               BG

               Официален вестник на Европейския съюз

               L 292/1

         РЕШЕНИЕ НА СЪВЕТА
   от 8 ноември 2010 година
   относно подписването, от името на Съюза, на Споразумение под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство
   (2010/676/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Член 19 от Споразумението за Европейското икономическо пространство предвижда договарящите се страни да поемат ангажимент да продължат усилията си за постигане на постепенна либерализация на търговията със селскостопански стоки между тях.

               (2)

               През септември 2005 г. Съветът упълномощи Комисията да започне преговори с Норвегия с оглед постигане на по-голяма либерализация на двустранната търговия със селскостопански продукти в рамките на член 19 от Споразумението за Европейското икономическо пространство. Преговорите приключиха успешно и Споразумението под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство („Споразумението“) беше парафирано на 28 януари 2010 г.

               (3)

               Споразумението следва да бъде подписано от името на Съюза, при условие на сключването му,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти, постигнато на основание член 19 от Споразумението за Европейското икономическо пространство („Споразумението“) се одобрява от името на Съюза, при условие на сключването на посоченото споразумение (1).
   Член 2
   Председателят на Съвета е оправомощен да посочи лицето/лицата, упълномощено/и да подпише/подпишат Споразумението от името на Съюза, при условие на сключването му.
   Член 3
   Настоящото решение влиза в сила в деня на приемането му.

      Съставено в Брюксел на 8 ноември 2010 година.

            За Съвета

            Председател

         M. WATHELET

      (1)  Текстът на споразумението ще бъде публикуван с решението за сключването му.


title: 2011/813/ЕС: Решение на Съвета от 1 декември 2011 година за назначаване на заместник-член от Испания в Комитета на регионите

text:
               7.12.2011

               BG

               Официален вестник на Европейския съюз

               L 324/33

         РЕШЕНИЕ НА СЪВЕТА
   от 1 декември 2011 година
   за назначаване на заместник-член от Испания в Комитета на регионите
   (2011/813/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Miguel LUCENA BARRANQUERO се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-жа Elvira SAINT-GERONS HERRERA, Secretaria General de Acción Exterior de la Junta de Andalucía.

         Член 2
   Настоящото решение влиза в сила в деня на приемането му.

      Съставено в Брюксел на 1 декември 2011 година.

            За Съвета

            Председател

         W. KOSINIAK-KAMYSZ

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2014/597/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2012 година

text:
               5.9.2014

               BG

               Официален вестник на Европейския съюз

               L 266/252

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2012 година
   (2014/597/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за мрежова и информационна сигурност за финансовата 2012 година,

               —

               като взе предвид доклада на Сметната палата относно годишните отчети на Европейската агенция за мрежова и информационна сигурност за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (4), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7–0194/2014),

               1.

               Освобождава от отговорност изпълнителния директор на Европейската агенция за мрежова и информационна сигурност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 172.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 77, 13.3.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2010/334/ОВППС: Решение EU SSR GUINEA-BISSAU/1/2010 на Комитета по политика и сигурност от 15 юни 2010 година за назначаването на ръководител на мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)

text:
               17.6.2010

               BG

               Официален вестник на Европейския съюз

               L 151/18

         РЕШЕНИЕ EU SSR GUINEA-BISSAU/1/2010 НА КОМИТЕТА ПО ПОЛИТИКА И СИГУРНОСТ
   от 15 юни 2010 година
   за назначаването на ръководител на мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)
   (2010/334/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/112/ОВППС на Съвета от 12 февруари 2008 г. относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU) (1), и по-специално член 8, параграф 1, втора алинея от него,
   като има предвид, че:

               (1)

               Съгласно член 8, параграф 1 от Съвместно действие 2008/112/ОВППС Съветът оправомощи Комитета по политика и сигурност (наричан по-нататък „КПС“), в съответствие с член 38 от Договора, да взема съответните решения с цел осъществяване на политическия контрол и стратегическото ръководство на мисията EU SSR GUINEA BISSAU, включително решението за назначаване на ръководител на мисията.

               (2)

               На 5 март 2008 г. по предложение на генералния секретар на Съвета/върховен представител за общата външна политика и политика на сигурност, с Решение EU SSR GUINEA-BISSAU/1/2008 (2), КПС назначи г-н Juan Esteban VERASTEGUI за ръководител на мисията на Европейския съюз EU SSR GUINEA-BISSAU.

               (3)

               Върховният представител на Съюза по въпросите на външните работи и политиката на сигурност предложи г-н Fernando AFONSO да бъде назначен за ръководител на мисията на Европейския съюз EU SSR GUINEA-BISSAU на мястото на г-н Juan Esteban VERASTEGUI, считано от 1 юли 2010 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Fernando AFONSO се назначава за ръководител на мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU), считано от 1 юли 2010 г.
   Член 2
   Решение EU SSR GUINEA-BISSAU/1/2008 на Комитета по политика и сигурност от 5 март 2008 г. се отменя.
   Член 3
   Настоящото решение влиза в сила в деня на неговото приемане.
   То се прилага до изтичането на срока на действие на Съвместно действие 2008/112/ОВППС на Съвета.

      Съставено в Брюксел на 15 юни 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 40, 14.2.2008 г., стр. 11.

      (2)  ОВ L 73, 15.3.2008 г., стр. 34.


title: Решение на Комитета по политика и сигурност (ОВППС) 2016/563 от 15 март 2016 година за приемането на приноса на Турция за консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM Ukraine/2/2016)

text:
               12.4.2016

               BG

               Официален вестник на Европейския съюз

               L 96/37

         РЕШЕНИЕ НА КОМИТЕТА ПО ПОЛИТИКА И СИГУРНОСТ (ОВППС) 2016/563
   от 15 март 2016 година
   за приемането на приноса на Турция за консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM Ukraine/2/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (1),
   като има предвид, че:

               (1)

               Съгласно член 10, параграф 3 от Решение 2014/486/ОВППС Съветът оправомощи Комитета по политика и сигурност (КПС) да взема съответните решения за приемане на принос за EUAM Ukraine от трети държави.

               (2)

               Командващият гражданските операции препоръча на КПС да приеме предложения от Турция принос за EUAM Ukraine и да го счита за значим.

               (3)

               Турция следва да бъде освободена от финансови вноски в бюджета на EUAM Ukraine,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Турция за EUAM Ukraine се приема и се счита за значим.
   2.   Турция се освобождава от финансови вноски в бюджета на EUAM Ukraine.
   Член 2
   Влизане в сила
   Настоящото решение влиза в сила в деня на приемането му.
   Прилага се от 3 ноември 2015 г.

      Съставено в Брюксел на 15 март 2016 година.

            За Комитета по политика и сигурност

            Председател

         W. STEVENS

      (1)  ОВ L 217, 23.7.2014 г., стр. 42.